Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Camilo José Cela Unibertsitateko Hezkuntza Politiken Katedraren lanean PISA txostena dela-eta Nafarroari buruz ageri diren datuei buruzkoa. Galdera 2018ko martxoaren 16ko 33. Nafarroako Parlamentuko Aldizkari Ofizialean argitaratu zen.

Iruñean, 2018ko apirilaren 13an

Lehendakaria: Ainhoa Aznárez Igarza

ERANTZUNA

Foru parlamentari Alberto Catalán Higueras jaunak 9-18/PES-00073 galdera aurkeztu du. Hauxe da Hezkuntzako kontseilariaren erantzuna:

Lehenengo bi galderen erantzuna:

Hezkuntza Departamentuak Nafarroako 2015eko PISA probei buruz egiten duen balorazioa Ebaluazio eta Kalitate Atalaren honako esteka honetan eskura daiteke:

https://www.educacion.navarra.es/web/dpto/evaluacion-y-calidad/evaluacion/evaluaciones-internacionales/pisa

Hirugarren galderaren erantzuna:

Departamentuak efizientzia eta ekitate handiagoak lortzeko ezarriko dituen neurriak Nafarroako Aniztasunerako Arretaren Plan Estrategikoan jasotakoak dira; haien artean, honako hauek aipatu behar ditugu:

– Eskolatzerako eredu eta jarraibide ekitatiboagoak ezartzea, ikasleak onartzerakoan oreka handiagoa lortze aldera.

– Lehentasunezko esku-hartzerako ikastetxe bat ezartzea, kalitatezko hezkuntza proiektuak bultzatzeko.

– Eskualdeetako eskolatze-batzordeak biziberritzea.

– Aniztasunaren arretarako baliabideak optimizatzea.

– Ikastetxeetan autoebaluazioko prozesuak sustatzea, hobekuntza-proposamenak sortzeko.

– Esperientzia-trukerako eskualdeko sareak ezartzea.

– Hezkuntza inklusiboaren erronkei erantzuteko eta ikasle guztien eskola-arrakasta lortzeko aldaketa metodologikoak ezartzea.

– Berariazko profil profesionalak berrikusi eta definitzea.

– Osasun Departamentuak, Gizarte Zerbitzuek eta Adingabearen Arretak eta Hezkuntza Departamentuak osatutako lan-sare bat ezartzea.

– NHBBZ gidatzen duen araudia gaurkotzea, hura hezkuntza-erkidegoaren beharrizanei egokitzeko.

Neurri horiek garatzen dituzten jarduketa zehatzak Nafarroako Aniztasunerako Arretaren Plan Estrategiko osoan zehar deskribatuta daude.

Iruñean, 2018ko apirilaren 13an.

Hezkuntzako kontseilaria eta Gobernuko eleduna: María Solana Arana